open-index/open-wikipedia-markdown huggingface dataset:
Trg (srednjovjekovna Bosna)

**Trg u srednjovjekovnoj Bosni** predstavlja vrstu naselja.

Tipologija naselja u srednjovjekovnoj Bosni nije do kraja izvršena. Razlozi za to su i njihovo nedovoljno poznavanje. Pisane građe je malo, a kada su materijalni ostaci u pitanju, pored toga što nedostaju arheološka istraživanja, oni su prekriveni čitavim nizom kasnijih urbanih dostignuća koji su prekrili vidljive tragove ljudske egzistencije iz najranijih vremena.

Trg predstavlja prijevod latinskog izraza forum koji se uz pojedina naselja pominje u srednjovjekovnoj Bosni. To su Goražde, Drijeva, Prijepolje i druga naselja koja nisu imala utvrđeni (tvrđavski) karakter nego su se razvijala kao ekonomski centri, a koje su štitile udaljene tvrđave i utvrde. Trgovi su bili prije svega trgovačka središta, ciljevi karavana sa trgovačkom robom i mjesta na kojima se trgovalo robama široke potrošnje. Trgovi se razvijaju na čvorištima puteva, u blizini rudnika, tvrđava, utvrda, upravnih (političkih, administrativnih) i vjerskih središta u srednjovjekovnoj Bosni. 

Kategorija: Gradska naselja u srednjovjekovnoj Bosni
Bas-bubanj

**Bas-bubanj** je veliki bubanj, koji proizvodi niski određeni ili neodređeni ton. Postoje tri glavne klasifikacije:
*koncertni bas-bubanj
*bas-bubanj s bas-pedalom
*bas-bubanj za marširanje.

mini|desno|150p|Bas-pedala
U orkestrima ili koncertnim grupama, najčešće se vidi i čuje koncertni bas-bubanj. Bubanj s bas-pedalom, koji čini sistem od bubnja i pedale, na koju je pričvršćen malj (mehanizam se pokreće nogom), najčešće se vidi na bubnjevima. Treći tip, bas-bubanj za marširanje, generalno koriste marširajuće grupe.

## Upotreba 
## Dvostruka bas-pedala 
Kategorija:Udarački instrumenti
Veliko Čajno

**Veliko Čajno** je naseljeno mjesto u gradu Visokom, Bosna i Hercegovina.

## Geografija 
Veliko Čajno je naselje udaljeno od Visokog oko 7&nbsp;km, a najpoznatije je po Medresi Osman ef. Redžović koja djeluje od 1992. godine. Naselje broji oko 200 domaćinstava. U ovom naselju se nalazi i Čajangrad, koji je štitio put koji između visočke doline i Bobovca.

## Stanovništvo 
## Poznate ličnosti 
* Mustafa Cerić, bivši reisul-ulema

## Reference 
## Vanjski linkovi 
* Zvanični sajt grada Visokog
* Zvanična stranica Medrese "Osman ef. Redžović"
Indianer

**Indianer** je timpan sa dvije membrane, koji je najčešće oslonjen na noge (uobičajno na tri), koje su raspoređene po obimu. Može biti vezan i za stalak za činelu.

Indianer nije dio svakog seta, ali kada se koristi, to je uvijek najveći timpan i  uvijek daje najdublji ton od svih timpana. Najčešće veličine indianera su 16x16, tj. 16" dubina i 16" u prečniku. Ostale veličine, u kojima dolaze indianeri su 14x14 (za jazz bubanj) i 16x18 (16" dubina i 18" u prečniku), što je ujedno i veličina za drugi indianer u setu, koji uvijek daje ton niži od onog veličine 16x16.

## Reference 
## Vanjski linkovi 
Kategorija:Udarački instrumenti
Fus

mini|desno|150p|Fus činele sa stalkom
**Fus** je vrsta činele koja se može naći na svakom setu bubnjeva za jazz i rock and roll, kao i za ostale vrste muzike.

## Opis 
Fus se sastoji od dvije činele pričvršćene na metalno postolje, sa pedalom, koja se koristi da se te dvije činele sastave. Gornja činela se može kretati gore-dole, pritiskom ili otpuštanjem pedale. Može se svirati i kada je otvoren i zatvoren, djelimično otvoren, te se može koristiti pedala kako bi se činele sastavljale i rastavljale, kada su bubnjareve ruke zauzete udaranjem po drugim elementima bubnja.

## Reference 
## Vanjski linkovi 
Kategorija:Udarački instrumenti
Abhazija

**Abhazija** (abhazki: Аҧсны , gruzijski: აფხაზეთი, ruski: Абха́зия) je autonomna pokrajina Gruzije i de facto nezavisna, djelimično priznata država. Smještena je na Kavkazu, na istočnoj obali Crnog mora. Prostire se na 8.660&nbsp;km2. Prema procjeni iz 2012. godine u Abhaziji živi preko 240.000 stanovnika. Glavni grad pokrajine je Suhumi.

Nezavisnost Abhazije su priznale: Venecuela, Nikaragva, Nauru, Vanuatu i Tuvalu. Do proglašenja nezavisnosti od Gruzije je doveo secesionistički pokret abhaške manjine 1992. godine. Potom je vođen gruzijsko-abhaškog rata koji je rezultirao gruzijskim vojničkim porazom, te egzodusom gruzijskog stanovništva iz Abhazije.

## Historija 
U VI. I V. vijeku p.n.e. područje današnje Abhazije je pripadalo gruzijskoj državi Kolhidi. Između 1000 i 500 godine p.n.e. Grci osnivaju trgovačke kolonije iz kojih su se razvila antička središta *Dioskurijada* (Suhumi), *Pitijunt* (Pizunda) i *Triglif* (Gagra). Abhazija je bila pod rimskom, gruzijskom i bizantskom vlašću. Oko 800-te postaje samostalno kraljevstvo. 985. godine se ujedinjuje sa Gruzijom. Nakon što je 1570. godine osmanlijska vojska zauzela tvrđavu Tskhumi, Abhazija dolazi u ovisan položaj o Osmanskom carstvu. Tokom vladavine Osmanlija većina stanovništa prelazi na islam.

## Zastava i grb 
mini|150px|Zastava Abhazije
U crvenom kantonu, otvorena šaka predstavlja abhaski narod. Sedam zvijezda iznad simboliziraju sedam abhaskih regiona. Sedam je abhaski sveti broj. Sedam zelenih i bijelih pruga predstavljaju toleranciju koja dopušta suživot hrišćanstva i islama. Sedam historijskih provincija Abhazije koje sedam zvijezda predstavljaju su: Sadzen, Bzip, Gumaa, Abziva, Samurzakan, Dal-Cabal i Pskij-Ajbga.

mini|150px|Grb Abhazije
Grb Abhazije usvojen je 23. jula 1992. kada je Abhazija proglasila otcjepljenje od Gruzije. Grb je podijeljen na dva polja, bijelo i zeleno, a u grbu se nalaze tri osmokrake zvijezde i konjanik koji ispaljuje strijelu prema nebu.

### Historijski grbovi 

Datoteka:Coat_of_arms_of_the_Abkhazian_SSR.png|Grb Abhaske SSR

## Geografija 
## Vlada 
## Privreda 
## Stanovništvo 
## Kultura 
## Također pogledajte 
* Južna Osetija

## Reference 
## Vanjski linkovi 
* Zvanične stranice vlade Abhazije
* Zvanične stranice predsjednika Abhazije 

*
Kategorija:Separatizam u Gruziji
Kategorija:Zakavkazje
Kategorija:Sporne teritorije u Evropi
Kategorija:Historijske regije Gruzije
Mjere za rudu

**Ruda** se u srednjovjekovnoj Bosni mjerila litrama, kablovima, tovarima, hicima i drugim težinskim mjerama. Ove mjere nisu bile standardizovane i ujednačene, već su se na različitim mjestima pojavljivale sa različitim iznosima. Dodatno su se prepoznavale prema sredini u kojoj su imale različit iznos (Pondus de Olovo, Mensura de Narenta, Mensura de Ragusa).

*Litra* predstavlja najmanji iznos i on se odnosio uglavnom za plemenite metale. Iznosila je oko 364 grama. Veće mjere upotrebljavale su se za druge rude i metale (bakar, željezo, olovo).

*Kabao* (kablić) je mjera koja se koristi u srednjem vijeku za rudu. Ruda se mjerila litrama, a veća mjera bila je kabao. Sirova ruda mjerila se kablovima (tako je pomenuto jedne prilike u Olovu). Ipak, nisu očuvani iznosi težine jednog kabla za srednji vijek. Kabao je u osmansko doba iznosio 19 oka i 135 dirhema, odnosno 24,806 kilograma.

Jedan opis kaže da je kabao tovar rude koja nose dva konja. Drugi opis, vjerovatniji po iznosu, kaže da je tovar predstavljao četiri kabla. Hica predstavlja iznos od tri tovara, odnosno 12 kablova.

Pored nabrojanih upotrebljavane su i druge težinske mjere: Milijar, kapa, oka, polovac, šihta, verkče, korpa.

Od mjera za dužinu u rudarstvu se upotrebljavaju sljedeće mjere: sežanj, lakat, komol, ped i prst.

## Reference 
## Vanjski linkovi 
Kategorija:Ekonomija srednjovjekovne Bosne
Putnik za Frankfurt

***Putnik za Frankfurt*** (izdat 1970.) je špijunski roman Agathe Christie. To je zadnji od njenih malobrojnih špijunskih romana.

## Radnja 
Kad jednom diplomati priđe žena kojoj je život u opasnosti, on joj u slabosti daje svoj pasoš i kartu. Odjednom i Stafford Nyeov život je na liniji jer je saznao informacije od kojih se može spasiti samo tako da nadmudri groficu von Waldsausen koja želi dominirati svijetom tako što koristi mlade vojnike za razvoj nacizma.

Kategorija:Djela Agathe Christie
Kategorija:Knjige iz 1970.
Šifra "Nemesis"

***Šifra Nemesis*** (izdat 1971.) je kriminalistički roman Agathe Christie sa detektivkom Miss Marple u glavnoj ulozi.

## Radnja 
Miss Marple je dobila pismo od starog prijatelja, gospodina Rafiela, u kojem je on moli da istraži jedno ubistvo. Jedini problem je što je Rafiel ostavio malo tragova. Nije joj rekao ko, kad i gdje je ubijen.

Kategorija:Djela Agathe Christie sa Miss Marple
Kategorija:Romani iz 1971.
Slonovi pamte

***Slonovi pamte*** (izdat 1972.) je kriminalistički roman Agathe Christie sa Herculeom Poirotom i Ariadneom Oliver.

Roman je zadnji nastup Ariadne Oliver u djelima Agathe Christie i zadnji roman koji je napisala o Herculeu Poirotu iako nije zadnji izdat.

## Radnja 
Spisateljica Ariadne Oliver zamoljena je da istraži ubistvo staro 12 godina, kada je ubijeno dvoje prijatelja za kojih se mislilo da su izvršili samoubistvo. Gospođa Oliver sa Poirotom istražuje slučaj, ispitujući ljude sa čvrstim sjećanjem skupljajući dokaze prije povratka ubice.

Kategorija:Djela Agathe Christie sa Ariadne Oliver
Kategorija:Djela Agathe Christie sa Herculeom Poirotom
Kategorija:Knjige iz 1972.
Ništa nije tako tajno

***Ništa nije tako tajno*** (izdat 1973.) je kriminalistički roman Agathe Christie sa Tommyjem i Tuppence u glavnoj ulozi. 

Roman je zadnje pojavljivanje ovih detektiva i zadnji roman koji je Agatha Christie napisala, ali nije zadnji objavljen.

## Radnja 
Tommy i Tuppence su otišli u penziju i preselili su se u malo englesko mjesto, ali otkrivaju da njihova kuća sadrži strašne tajne. Ko je Mary Jordan? Zašto je neko ostavio kodiranu poruku o njenoj "neprirodnoj" smrti? Još jednom se upuštaju u novu misteriju i nove opasnosti.

Kategorija:Romani iz 1973.
Zavjesa (roman)

***Zavjesa*** (izdat 1975.) je kriminalistički roman Agathe Christie. Hercule Poirot i satnik Arthur Hastings se u tom djelu posljednji put pojavljuju.

Agatha Christie je roman napisala za vrijeme 1930ih kad je počinjao Drugi svjetski rat. Dijelom što se bojala za svoj vlastiti život i dijelom što je htjela imati prikladan kraj za Poirotove slučajeve. Roman je bio zaključan u sef skoro 40 godina. Posljednji roman s Poirotom je bio *Slonovi pamte*, koji je izdat za vrijeme 1970ih. Njen zadnji roman bio je *Ništa nije tako tajno*. Znajući da više neće pisati romane Agatha Christie već u starim godinama odlučila je izdati *Zavjesu*.

Roman ne samo da vraća radnju u prvi roman *Misteriozna afera u Stylesu*, nego ujedinjuje Poirota i Hastingsa koji nisu bili skupa decenijama.

## Radnja 
Hastings dolazi u Styles St. Mary da posjeti kćerku i Poirota. Na ulazu upoznaje gospodina i gospođu Luttrel. Krenuo je u Poirotovu sobu i putem upoznaje Stephena Nortona i Sir Williama Boyda Carringtona. Kad je došao do Poirota on mu je rekao da je loše i da se sprema ubistvo, a da je ubica tajanstveni "X". Poirot zna ko je, ali ne želi reći Hastingsu. Hastings je istraživao. Dogodila se prva nesreća. Gospođa Luttrel je upucana u ruku. Nakon nekoliko dana dogodilo se drugo ubistvo. Ubijena je Barbara Franklin, ali policija je zaključila da se radi o samoubistvu. Na kraju je ubijen i Norton, a Poirot je nakon tog događaja idući dan preminuo. Ostavio je pismo Hastingsu u kojem sve objašnjava.

Kategorija:Djela Agathe Christie sa Herculeom Poirotom
Kategorija:Romani iz 1975.
Usnulo ubistvo

***Usnulo ubistvo*** (izdan 1976) je kriminalistički roman Agathe Christie sa Miss Marple u glavnoj ulozi.

Agatha je *Usnulo ubistvo* napisala za vrijeme Drugog svjetskog rata kao završni roman o Miss Marple. Otprilike u isto vrijeme napisala je i *Zavjesu*, posljednji roman o Herculeu Poirotu.

## Radnja 
Giles i Gwenda Reed nedavno su stigli s Novog Zelanda i traže odgovarajuću kuću u Engleskoj. Hillside, viktorijanska vila s pogledom na Dillmouth, čini se idealnim izborom. Ali nedugo nakon što su se uselili, počinju se događati neobične stvari. Gwendu stalno progoni osjećaj da je tu već bila. Giles je u Londonu u posjetu daljem rođaku Raymondu Westu. Raymond je u gostima kod najdraže tetke Jane Marple. Svi zajedno idu na pozorišnu predstavu usred koje Gwenda počne vrištati i bezglavo pobjegne van. Kasnije te večeri govori Miss Marple o svojoj viziji kako stoji na stubištu u Hillsideu i gleda u truplo mlade Helen. Giles i Gwenda vraćaju se u Devon odlučni da dokuče tajnu Hillsidea. Miss Marple, bojeći se posljedica, putuje s njima.

Kategorija:Djela Agathe Christie sa Miss Marple
Kategorija:Knjige iz 1976.
Dogodilo se na Dan svih svetih

***Dogodilo se na dan Svih svetih*** (izdat 1969.) je kriminalistički roman Agathe Christie sa Poirotom i gospođom Oliver u glavnim ulogama.

## Radnja 
Roman počinje kada književnica Ariadne Oliver ide na zabavu za Noć vještica za tinejdžere koju je organizovala udovica, Rowena Drake. Iznenada djevojka Joyce Reynolds kaže *"Vidjela sam ubistvo, ali tada kad sam ga vidjela nisam znala da je to ubistvo"*. Kasnije te noći Joyce je nađena mrtva. Utopila se u kanti koja je bila namijenjena za hvatanje jabuka. Gospođa Oliver poziva Poirota da riješi slučaj. Na kraju se otkriva da Joyce nije vidjela ubistvo, nego da je ponavljala riječi druge djevojčice Mirande Butler. Sada se treba otkriti ko je ubijen.

Kategorija:Djela Agathe Christie sa Herculeom Poirotom
Kategorija:Djela Agathe Christie sa Ariadne Oliver
Kategorija:Knjige iz 1967.
Južna Osetija

mini|250px|desno
**Južna Osetija** (osetski: Хуссар Ирыстон, gruzijski: სამხრეთ ოსეთი, ruski: Южная Осетия) je regija u Gruziji koja je uz pomoć Rusije proglasila nezavisnost 28. novembra 1991.

Gruzija ne priznaje Južnu Osetiju ni kao zasebno područje niti kao nezavisan entitet, te se ovo područje naziva ili po historijskom srednjevjekovnom imenu *Samačablo* ili, od nedavno, nazivom *regija Chinvala* (po glavnom gradu područja).

## Historija 
## Vlada 
## Geografija 
## Privreda 
## Stanovništvo 
## Kultura 
## Također pogledajte 
* Abhazija

## Vanjski linkovi 
Kategorija:Gruzija

Kategorija:Separatizam u Gruziji
Kategorija:Zakavkazje
Kategorija:Sporne teritorije u Evropi
Kategorija:Kontinentalne države
Itinerarij

**Itinerarij** ili itinerar predstavlja opis nekog puta sa pregledom stanica i udaljenosti.

U figurativnom smislu historičari itinerarom pokazuju kretanje pojedine važne historijske ličnosti prema kojoj se vremenski i prostorno ravnaju i lakše kontekstualiziraju drugi nedovoljno razumljivi podaci. Tako se mjesto boravka vladara na svom širokom posjedu - državi, dovodi u vezu sa određenim djelatnostima drugih aktera u čitavoj državi. Po broju dokumenata i odluka vladara najinteresantniji primjer je itinerarij ugarskog vladara Žigmunda Luksemburškog, koji je pretrpan živim kretanjem vladara na vrlo širokom prostoru, a koji omogućava bolje sagledavanje djelovanja čitavog Ugarskog kraljevstva i mnogih susjednih država koji su se nalazili u žiži njegovog interesovanja, na primjer Bosne.

Itinerar bosanskih velmožea Sandalja Hranića Kosače i Hrvoja Vukčića Hrvatinića pokazuje najpokretljivije velmože u Bosni iz kraja 14. i prve tri decenije 15. vijeka.

## Reference 
## Vanjski linkovi 
Kategorija:Historija
Prodaja primorja Dubrovčanima 1399.

**Prodaja primorja Dubrovčanima 1399**

Uz saglasnost bosanskog sabora (stanak) kralj Ostoja je 1399. prodao Dubrovčanima primorje, područje od Kurila do Stona sa svim posjedima uključujući i ostrva. U dogovaranju oko kupoprodaje u početku je bio uključen vojvoda Radič Sanković, inače glavni velmoža na prodavanom području, ali ga je kralj kasnije isključio. Zato je vojvoda Radič separatno sa Dubrovčanima dogovarao svoj doprinos u toj kupoprodaji.

Za izvršenu kupoprodaju, kao kralj Ostoja i vojvoda Hrvoje Vukčić Hrvatinić i vojvoda Radič Sanković dobio je kuću (palatu) u Dubrovniku. Kralj Ostoja se kasnije pokajao i tražio da mu Dubrovčani vrate primorje nazad. Zbog toga su Bosanci vodili rat sa Dubrovnikom (1403-1404), ali je mirovnim sporazumom iz 1405. potvrđeno ranije izvršeno ustupanje primorja.

## Literatura 
* Gregor Čremošnik, Prodaja bosanskog primorja Dubrovniku god. 1399. i kralj Ostoja, Glasnik Zemaljskog muzeja 40, Sarajevo 1928, 109-126.

Kategorija:Politička historija srednjovjekovne Bosne
Kategorija:Dubrovačka Republika
Teodora Vukčić

**Teodora Vukčić** (–1450) supruga je vojvode Radoslava Pavlovića. Ona je jedne prilike od strane Dubrovčana nazvana Dorotejom.

Teodora je kćerka kneza Vukca Hranića iz  bosanske vlastelinske loze Kosače. Njen brat je Stjepan Vukčić Kosača. U brak sa vojvodom Radoslavom Pavlovićem ušla je dvadesetih godina 15. vijeka, u vrijeme kada su se uz pomoć Osmanlija izmirile Kosače i Pavlovići. Po nekima radilo bi se o 1421. Taj brak je rezultirao sa tri sina, budućim predvodnicima među Pavlovićima: knez i vojvoda Ivaniš Pavlović, knez i vojvoda Petar (II) Pavlović i knez Nikola Pavlović.

Teodora je udata u političkom braku između dva moćna roda i dijelila je sudbinu političkih odnosa među tim rodovima. U vrijeme Konavoskog rata (1430-1432) Radoslav je bio otpustio svoju ženu Teodoru, jer Kosače nisu podržavale njegovu tadašnju politiku u sukobu. Kasnije ju je vratio. Teodora je nadživjela svoga supruga Radoslava, koji je umro 1441. i potpomagala svoga sina Ivaniša da upravlja porodičnim posjedom. Štitila je sina i pred bratom, hercegom Stjepanom Vukčićem. Umrla je 1450.

## Vanjski linkovi 
* http://books.google.ba; teodora+vuk%C4%8Di%C4%87; The Late Medieval Balkans: A Critical Survey from the Late Twelfth Century ...  By John V. A. Fine

Kategorija:Kosače
Kategorija:Pavlovići
Got to Be There (Michael Jackson)

**Got to Be There** je prvi solo album Michaela Jacksona, izdat 1972. u izdanju diskografske kuće Motown. Album je producirao Berry Gordy Jr.

## Lista pjesama 
# "Ain't No Sunshine" (Withers)
# "I Wanna Be Where You Are" (Ware/Ross)
# "Girl Don't Take Your Love From Me" (Hutch)
# "In Our Small Way" (Verdi/Yarian)
# "Got to Be There" (Willensky)
# "Rockin' Robin" (Thomas)
# "Wings of My Love" (Corporation)
# "Maria (You Were the Only One)" (Brown/Glover/Gordy/Story)
# "Love is Here and Now You're Gone" (Holland-Dozier-Holland)
# "You've Got a Friend" (King)

## Singli 
Got To Be There/One More Chance (August, 1970)

Got To Be There/Maria (You Where The Only One)(7. Oktobar, 1971)

Rockin' Robin/Love Is Here And Now You're Gone (Februar, 1972)

I Wanna Be Where You Are/We've Got A Good Thing Going (Maj, 1972)

Kategorija:Albumi iz 1972.
Kategorija:Albumi Michaela Jacksona
Kategorija:Debitantski albumi iz 1972.
Prizivanje dodira

**Prizivanje dodira** je druga zbirka poezije bosanskohercegovačke pjesnikinje Nermine Omerbegović. Izdavač knjige je "Synopsis" Sarajevo-Zagreb, 2006. Knjiga je ilustrovana crtežima akademske grafičke dizajnerice iz Zagreba Jelene Korenčić.

Zbirka je podijeljena u pet odvojenih ciklusa sa nazivima "Bez namjere", "Čežnje", "Otkrivanja", "Varšava" i "Želja".

## Reference 
## Vanjski linkovi 
Kategorija:Bosanskohercegovačka djela
Vehid Gunić

**Vehid Gunić** bio je bosanskohercegovački novinar.

## Biografija 
Bio je dugogodišnji novinar, voditelj i urednik u Radio–televiziji Sarajevo, odnosno Radio–televiziji Bosne i Hercegovine. U Radio-televiziji Sarajevo prošao je sve faze novinarskog djelovanja; od gradskog reportera, dopisnika, specijalnog izvještača sa velikih svjetskih događaja (Moskva – Dan pobjede nad fašizmom, Los Angeles - Filmski festival i pripreme za Olimpijske igre, Sydney uoči Olimpijade i dr). Uređivao je radio-dnevnik, tv dnevnik, "godinu dana", "iz noći u noć", informativnu emisiju STUDIO 2 i dr. Bio je reporter, pa voditelj i urednik nekada kultne emisije "Znanje-imanje". Vodio je prvi veliki kviz Televizije Sarajevo "Olimpijski vremeplov" uoči XIV ZOI u Sarajevu. Uređivao je vikend program "Noćni džep", "Nedjeljom zajedno", zatim otvoreni (ratni) program TV BiH. Nakon rata uredio je i realizirao dvije velike serije putopisnih emisija "Rodna Bosno, daleko odosmo" i "Iz bisaga Vehida Gunića".

Televizijski gledaoci Vehida Gunića najviše pamte po kultnoj emisiji "Meraklije".

## Reference 
## Vanjski linkovi 
* Službena stranica

Kategorija:Rođeni 1941.
Kategorija:Umrli 2017.
Kategorija:Biografije, Kozarac
Kategorija:Bosanskohercegovački novinari
Kategorija:Biografije, Sarajevo
Dani Kulina bana

**Dani Kulina bana** je manifestacija koja se održava u Zenici u maju svake godine. Upravni odbor Fondacije «Kulin ban» sa sjedištem u Zenici odluku o ustanovljenju manifestacije je donio 8. decembra 2006. godine.

U okviru manifestacije se održavaju:
* Simpozij o historiji Bosne i Hercegovine s određenom temom 
* Promocija pobjednika konkursa za godišnju stipendiju i nagrade za najbolji magistarski i doktorski rad iz historije BiH
* Kulturno-umjetnički program

## Reference 
## Vanjski linkovi 
* Priređena manifestacija «Dani Kulina bana» 2008. godine
* https://archive.today/20130627224352/http://jiomsvp.studentskioglasi.ba/mladi-talenti-i-inovatori/1144-dani-kulina-bana
* https://archive.today/20130628002504/http://arhiva.nasarijec.ba/index.php?izdanje_id=38&strana=131&clanak=1966
* https://archive.today/20130627225932/http://arhiva.nasarijec.ba/index.php?izdanje_id=35&strana=131&clanak=1788
* http://portal.mladi.info/index.php?type=1&a=vijesti&id=3740 
Kategorija:Zenica
Sloboda (nagrada)

**Nagrada Sloboda** je tradicionalna nagrada koju Međunarodni centar za mir Sarajevo svake godine dodjeljuje osobama i institucijama za poseban doprinos razvoju humanizma, ljudskih prava i sloboda u BiH.

## Lauerati 2006 
Povodom 10. decembra, Međunarodnog dana ljudskih prava, direktor Međunarodnog centra za mir Ibrahim Spahić dodijelio je u Sarajevu tradicionalnu nagradu "Sloboda".

### Institucije u svijetu 
* Aleksandrijska biblioteka (Aleksandrija) 
* EFA – Evropska asocijacija festivala (Gent) 
* IPA - Internacionalno udruženje izdavača (Ženeva)
* ISPA – Međunarodno društvo umjetnosti (New York)

### Institucije iz BiH 
* Međureligijsko vijeće BiH 
* Opera Narodnog pozorišta Sarajevo 
* Nacionalna i univerzitetska biblioteka BiH
* Univerzitet u Sarajevu 
* Umjetnička galerija BiH 
* Muzej grada Sarajeva

### Pojedinci 
* Janez Drnovšek(Slovenija) 
* Jasmila Žbanić (BiH)
* Bogić Bogićević (BiH) 
* Krunoslav Cigoj (Hrvatska) 
* Mirjana Miočinović Srbija)
* Tilman Zulch (Njemačka)

## Reference 
## Vanjski linkovi 
Kategorija:Bosanskohercegovačke nagrade
Bajonet

[mini|200p|[OKC-3S - Bajonet američkih marinaca]]
**Bajonet** (od franc. baïonnette) je nož ili bodež koji se kači na cijev puške. Dobio je naziv po francuskom gradu Bayonne. Prikačen na pušku služi umjesto starinskog koplja, a inače se nosi o pasu, kada može služiti kao običan nož.

## Historija 
Bajonet je prvi put upotrijebljen u 17. vijeku u Francuskom gradu Bayonneu, od strane seljaka koji su na svoje ručno rađene puške stavljali noževe, kako bi im iste mogle poslužiti kao koplje kada im ponestane municije sa kojom su bili u deficitu. Prvi put je zvanično predstavljen u Francuskoj armiji od strane generala Jean Martineta.

## Reference 
## Vanjski linkovi 
* Taktike i oružja tokom Napoleonovih ratova

Kategorija:Oružje
Kategorija:Francuski izumi
Geto

**Geto** je prostor na kome žive ljudi na osnovu određene rasne ili etničke pripadnosti. Historijski gledano, geto je prostor u Veneciji u Italiji na kojem su židovi tjerani da žive, i koji se zvao Venecijanski geto. U Drugom svjetskom ratu, Nijemci su popularizovali getoe, nakon što su u gotovo čitavoj Evropi poslije buržoaske revolucije bili likvidirani.

U novije vrijeme riječ se koristi da opiše dijelove velikih gradova u kojima živi određena rasna ili etnička grupa. Najpoznatija su svakako crnačka geta u velikim američkim gradovima.

## Reference 
## Vanjski linkovi 
Kategorija:Sociologija
Kategorija:Italijanski izumi
Sjeverozapad

mini|250p|desno|Ruža kompasa sa označenim sjeverozapadom

**Sjeverozapad** je jedna od sporednih strana svijeta. Nalazi se tačno na polovini između sjevera i zapada na kompasu. Tačno je na suprotnoj strani od jugoistoka.

Sjeveroistok se označava sa 315°, a na kartama i kompasu je najčešće engleska oznaka **NW**, od engleskog northwest, a bosanska ekvivalentna oznaka je **SZ**

## Također pogledajte 
*Strane svijeta

## Reference 
## Vanjski linkovi 
Kategorija:Strane svijeta
Tommy i Tuppence

**Thomas Beresford** i **Prudence Cowley**, poznatiji kao **Tommy i Tuppence** su dva izmišljena detektiva, likovi u djelima spisateljice Agatha Christie.

Tommy i Tuppence pojavljuju se u 5 djela Agathe Christie:

**Tajanstveni suparnik* (1922)
**Zajedno protiv zločina* (1929)
**N ili M?* (1941)
**Zla sudba* (1968)
**Ništa nije tako tajno* (1973)

Tommya i Tuppence na filmu su prikazali Francesca Annis i James Warwick u dugometražnom filmu *Tajanstveni suparnik* (1982) i seriji od 10 jednosatnih epizoda ''Agatha Christe's Partners in Crime'' (1983).
## Reference 
## Vanjski linkovi 
Kategorija:Fiktivni likovi iz djela Agathe Christie
Nagrada "Saharov"

**Nagradu "Saharov"** dodjeljuje Evropski parlament pojedincima i organizacijama koji su svoje živote posvetili odbrani ljudskih prava i slobode mišljenja.  Nagrada nosi ime po ruskom fizičaru i borcu za ljudska prava, Andreju Saharovu  a dodjeljuje se od decembra 1985. Dodjela nagrada se održava 10. decembra, na dan kada su Ujedinjene nacije usvojile Deklaraciju o zaštiti ljudskih prava i sloboda.

Uži spisak kandidata sastavljaju svake godine Odbor za vanjske poslove i Odbor za razvoj Evropskog parlamenta. Poslanici EP koji čine te odbore zatim biraju uži izbor u septembru. Nakon toga, konačni izbor daje se Konferenciji predsjednika Evropskog parlamenta (predsjednik i lideri političkih grupa), a ime dobitnika se objavljuje krajem oktobra. Nagrada se dodeljuje na ceremoniji parlamenta u Strazburu (okrugla komora) u decembru.

Prva nagrada dodijeljena je zajedno Južnoafrikancu Nelsonu Mandeli i Rusu Anatoliju Marčenku. Godine 1990. nagradu je dobila Aung San Suu Kyi, ali je nije mogla preuzeti sve do 2013, kao rezultat njenog političkog zatočeništva u Mijanmaru. Nagrada je također dodijeljena organizacijama, a prva je bila argentinske Majke Majskog trga 1992. Petorica laureata Saharova kasnije su dobili Nobelovu nagradu za mir: Nelson Mandela, Aung San Suu Kyi, Malala Yousafzai, Denis Mukwege i Nadia Murad.

Razan Zaitouneh (2011) oteta je 2013. i još se vodi kao nestala. Nasrin Sotoudeh (2012) je puštena  iz zatvora u septembru 2013, ali joj je i dalje zabranjeno da napusti Iran, zajedno sa kolegom laureatom iz 2012. Jafarom Panahijem. Nagrada za 2017. dodijeljena je Demokratskoj opoziciji u Venecueli, pod bojkotom Evropske ujedinjene ljevice – Zelene nordijske ljevice.

## Dobitnici
## Bilješke 
## Reference 
## Vanjski linkovi 
* Govori dobitnika nagrade
Arthur Hastings

Kapetan **Arthur Hastings, OBE**, fiktivni je lik iz romana Agathe Christie. U romanima on je prijatelj i pomoćnik Herculea Poirota. Prvu pojavu imao je u njenom prvom romanu, *Misteriozna afera u Stylesu*. U djelima je on uglavnom pripovjedač. Povučemo li paralelu između Poirota i Holmesa, onda bi Hastings bio paralelan dr. Watsonu jer imaju istu ulogu.

Hastings je bio sretno oženjen i živi na ranču u Argentini. Imao je jednu kćer. 

Hastings se danas snažno povezuje s Poirotom, više zbog televizijskih adaptacija nego romana. Mnoge rane TV epizode Agathe Christie i njenog romana Poirot bile su adaptacije kratkih priča, u većini kojih se pojavljivao u štampi. 

## Reference 
## Vanjski linkovi 
Hastings, satnik Arthur
Kategorija:Književni likovi
Ariadne Oliver

**Ariadne Oliver** je fiktivni lik iz romana Agathe Christie.

Gospođa Oliver je književnica kriminalističkih romana i prijateljica Herculea Poirota. Ona često pomaže Poirotu svojim znanjem kriminalnog uma. Govori da se služi "ženskom intuicijom". Jako voli jabuke, što je bila glavna činjenica u romanu *Dogodilo se na dan Svih svetih*.

U romanima njen glavni lik je finski vegeterijanac Sven Hjerson. U mnogo nastupa njeno osjećaji prema Hjersonu slični su Christienim osjećajima prema Poirotu.

Ariadne Oliver je pojavljuje u djelima:

**Parker Pyne istražuje* (1934)
**Karte na sto* (1936)
**Gospođa McGinty je mrtva* (1952)
**Glupost mrtvog čovjeka* (1956)
**Kod bijelog konja* (1961)
**Treća djevojka* (1966)
**Dogodilo se na dan Svih svetih (1969)
**Slonovi pamte* (1972)

Njene knjige i likovi bili su tema likova u knjizi *Tajanstveni satovi* (1963)

U filmu *Glupost ubijenog* iz 1986 gospođu Oliver tumačila je Jean Stapleton, a u filmu *karte na sto'' iz 2005. tumačila ju je Zoë Wanamaker. U tom filmu Poirota tumači David Suchet.  
## Reference 
## Vanjski linkovi 
Oliver, Ariadne
Inspektor Japp

**Viši inspektor James Japp** je izmišljeni lik koji radi za Scotland Yard, pojavljujući se u mnogim romanima spisateljice Agathe Christie i pričama o Herculeu Poirotu.

Iako je detektiv kao i Poirot, Japp mu nije dorastao u rješavanju slučajeva. No, iako to općenito izaziva ljubomoru, on je sa godinama to odbacio i gaji veliko poštovanje prema Poirotu i njegovim načinima istrage i uvijek mu čestita i pohvali ga na dobro obavljenom poslu. Skupa sa Hastingsom Japp čini dvojac koji daleko zaostaje za Poirotovim zaključcima u slučajevima.
## Reference 
## Vanjski linkovi 
* https://www.agathachristie.com/en/film-and-tv/agatha-christies-poirot/meet-the-cast/philip-jackson
* https://cluedinmystery.com/agathas-characters-inspector-japp/

Kategorija:Fiktivni likovi iz djela Agathe Christie
Kategorija:Književni likovi
Ljiljan (simbol)

mini|200px|Heraldički ljiljan
**Ljiljan** (fr. *Fleur-de-Lis*) je simbol koji se često upotrebljava u heraldici kao i simbol koji se pojavljuje na različitim motivima i dizajnima. Kao takav, ljiljan je u 
Unicodeu predstavljen oznakom U+269C (⚜).

Kroz historiju koristi se u mnogim evropskim državama kao što su Francuska, Španija, Luksemburg, Srbije, Švicarska, Bosna i Hercegovina i dr.

Također, ljiljan se koristi kao simbol izviđača u cijelom svijetu.

## Upotreba 
thumb|200px|Ljiljani na grbu Srbije
thumb|200px|desno|Grb Republike Bosne i Hercegovine
Iako se kao simbol tokom historije pojavljivao na mnogobrojnim evropskim grbovima i zastava, ljiljan je u historijskom kontekstu posebno povezan sa francuskom monarhijom a njegova upotreba se poslije javlja i kod Španske monarhije, (nastale od francuskih Burbonaca), Velikog vojvodstva Luksemburga i ostalih država proisteklih iz dinastije Burbonaca. Nakon što Francuska postaje republika, ljiljan ostaje trajni simbol Francuske (uglavnom se pojavljuje na francuskim poštanskim markicama) iako nikad nije zvanično usvojen kao državni simbol francuske republike. Prema francuskom historičaru Georgesu Dubyju, tri latice ljiljana predstavljaju tri srednjovekovna društvena sloja: obično stanovništvo, plemstvo i sveštenstvo.

Ljiljan se koristio i kao grb Bosanskog kraljevstva, gdje se 6 *zlatnih* ili *bosanskih* ljiljana, Lilium bosniacum, nalazilo na štitastom grbu. Grb temeljen na ovom srednjovjekovnom grbu ponovo je oživljen 1992. godine kao nacionalni simbol Republike Bosne i Hercegovine te je predstavljao državni grb a nalazio se i na zastavi Republike Bosne i Hercegovine od 1992. do 1998.

U Velikoj Britaniji ljiljan se koristio i na grbu Norroy King of Arms stotinama godina. Srebrna ljiljan na plavoj pozadini predstavljao je grb Barona Digbyja.

U engleskoj i kanadskoj heraldici ljiljan je predstavljao brizuru koja je označavala šestog sina.

Ljiljan kao simbol se pojavljuje na vojnim oznakama i kao logotip mnogih organizacija. Tokom dvadesetog vijeka simbol je usvojen od strane različitih izviđačkih organizacija širom svijeta kao simbol izviđača. Arhitekti i dizajneri ovaj simbol koriste kao zaseban ili ponovljeni motiv u širokom spektru konteksta, naročito tamo gdje se podrazumijeva francuski kontekst.

## Također pogledajte 
* Bosanski ljiljan (simbol)
## Reference 
Kategorija:Simboli
Kategorija:Heraldika
XPath

mini|desno|300px|XPath, primjer
**XPath** () jeste upitni jezik za adresiranje različitih dijelova XML dokumenata i za izračunavanje vrijednosti (npr. cifri) baziranih na sadržaju XML dokumenta. XPath je definisao World Wide Web Consortium (W3C).

## Također pogledajte 
* XPath 2.0
* XML
* XSL, XSLT, XSL-FO
* XQuery
* XLink, XPointer
* XML šema
* Schematron
* Navigacionalna baza podataka
* XML baza podataka

## Reference 
## Vanjski linkovi 
*  Xpath tutorial German
*  XPath 1.0 specification
*  XPath 2.0 specification
*  What's New in XPath 2.0
*  XPath Reference (MSDN)
*  XPath Expression Syntax (Saxon)
*  XPath 2.0 Expression Syntax (Saxon), http://saxon.sourceforge.net/saxon7.5/expressions.html
*  XPath - MDC Docs  by Mozilla Developer Network

Kategorija:Upitni jezici
Kategorija:XML
Parker Pyne

**Parker Pyne** je izmišljeni lik Agathe Christie koji se pojavljuje u zbirkama priča *Parker Pyne istražuje* i *Regata misterij i druge priče*.

Pyne ima svoj način rješavanja slučajeva. On ne riješava uobičajane slučajeve, nego nagovara klijente da nađu sreću. Za to koristi znanje dobiveno od 35 godina radnog staža u uredu za statistike kojeg sada vodi privatno u 17 Richmond St.

Iako je, naizgled, limitiran na jedan način istrage Pyne nerijetko ulazi i u suobičajene slučajeve. Kakav god bio slučaj Pyne uvijek ima potporu svoje družine.
## Reference 
## Vanjski linkovi 
*Parker Pyne na službenoj stranici Agatha Christie
*Parker Pyne na Hercule Poirot Central
*O Parker Pyne-u

Pyne, Parker
Ufa

**Ufa** () jest glavni grad republike Baškortostan u Rusiji. Nalazi se na ušću rijeka Ufa i Dojma. Udaljen je oko 100&nbsp;km od planine Ural i ima 1,038 miliona stanovnika. Od toga su 54,2% Rusi, 27% Tatari, 11,3% Baškiri, 2,6% Ukrajinci, 1% Mari i ostala manjine.

Ufa je duga 50&nbsp;km, a zauzima površinu od 753,7&nbsp;km2.

## Klima 
Ufa se nalazi u zoni sjevernih šumskih stepa. Ljeta na ovom području su topla, a zime oštre i hladne. Prosječna godišnja temperatura iznosi 2,5&nbsp;°C, temperature za vrijeme zime kreću se od –14,6 do –40&nbsp;°C, a ljeti od 19 do 40&nbsp;°C.

Kategorija:Baškortostan
Kategorija:Gradovi u Rusiji
Bogoslužje

**Bogoslužje**, ili **Liturgija**, naziv je za bilo koji čin slavljenja božanstva kojim se obilježava neki važan trenutak u životu čovjeka.

Vrši se unutar grupe ljudi, pripadnika neke religije. Dio je gotovo svih svjetskih religija.
Bogoslužja obično uključuju početnu inicijaciju, manje ili više redovno obilježavanje praznika, često sklapanje braka i gotovo uvijek neke obrede vezane uz bolest i smrt.

Kolokvijalno se ovaj izraz koristi za neka posebna bogoslužja, kao što je to slučaj s sedmičnim i prazničnim sastankom kod nekih Crkava proizašlih iz Reformacije.

## Također pogledajte 
* Misa
* Sveto Trojstvo

## Reference 
## Vanjski linkovi 
Kategorija:Religija
Herc

**Herc** (znak: **Hz**) mjerna je jedinica za frekvenciju u Međunarodnom sistemu (SI) i ubraja se u izvedene jedinice SI. Definira se kao jedan ciklus periodične pojave u sekundi:
:1 Hz = 1 s−1

Češće korišteni množitelji (višekratnici) su:
* **kiloherc**, hiljadu herca (1 **kHz** = 1 Hz)
* **megaherc**, milion herca (1 **MHz** = 1 Hz)
* **gigaherc**,  milijarda herca (1 **GHz** = 1 Hz)
* **teraherc**,  bilion herca (1 **THz** = 1 Hz)
## Obrazloženje 
Jedan herc jednostavno znači *jedan u sekundi* (1/s); 100&nbsp;Hz znači *sto u sekundi* i tako dalje. Jedinica se može primijeniti na bilo koji periodični događaj – na primjer, možemo reći da sat kuca na 1&nbsp;Hz, ili možemo reći da ljudsko srce kuca na 1,2&nbsp;Hz. Nasuprot tome, frekvencije slučajnih događaja, kao što je radioaktivni raspad, izražavaju se u bekerelima.

Da bi se izbjegla zabuna periodičko ponavljanje uglova se obično *ne* izražava u hercima, već se u tim slučajevima koristi jedinica ugaone brzine kao što je radijan u sekundi (rad/s). Pri okretanju diska kod *jednog okretaja u minuti* (o/min) možemo reći da se disk okreće ugaonom brzinom od 0,105 rad/s *ili* frekvencijom od 0,017&nbsp;Hz, gdje frekvencija u hercima odražava broj *cijelih* okretaja u sekundi.

## Historija 
Jedinica herc je nazvana u čast njemačkog fizičara Heinricha Rudolfa Hertza koji je dao važan doprinos znanosti na području elektromagnetizma i usvojena je 1960. godine na Općoj konferenciji za mjere i utege *(Conférence générale des poids et mesures)*. Time je zamijenjeno prethodno ime jedinice, ciklus u sekundi (engl. *cycles per second* – cps), zajedno sa pripadajućim višekratnicima, naročito *kilocycles* (kc) i *megacycles* (Mc). Pojam *ciklus u sekundi* se do 1970. uglavnom prestao koristiti.

## Primjena u računarstvu 
Ovaj pojam u računarstvu označava radni takt integriranih krugova (centralnih procesora, radne memorije, grafičkih procesora) te se još primjenjuje i u tehničkim karakteristikama ekrana. Kod označavanja centralnih procesora, pored oznake modela stoji i oznaka radnog takta u megahercima ili gigahercima. Sve do nedavno vrijedilo je pravilo: što više megaherca, to brži procesor, ali u posljednjih nekoliko godina proizvođači su počeli proizvoditi toliko različite vrste procesora, da ova oznaka predstavlja mjerilo razlike brzine samo između istog modela nekog proizvođača na različitim frekvencijama.
## Vanjski linkovi 
*BIPM Cesium ion fCs definition
*National Research Council of Canada: *Generation of the Hz*
*National Research Council of Canada: *Cesium fountain clock*
*National Physical Laboratory: *Trapped ion optical frequency standards* 
*National Research Council of Canada: *Optical frequency standard based on a single trapped ion*
*National Research Council of Canada: *Optical frequency comb*
* Wolframalpha, upit: 1 Hz

Kategorija:Izvedene SI jedinice
Kategorija:Jedinice za frekvenciju
Kategorija:Heinrich Hertz
Vrm (župa)

**Vrm** je župa u sastavu srednjovjekovne Bosne 1377-1463.

Vrm predstavlja visoravan oko rijeke Sušice, pritoke Trebišnjice u jugoistočnoj Hercegovini. Preko područja Vrma prolaze putevi prema Trebinju i Onogoštu (Nikšiću).

Vrm se pominje u DAI bizantskog cara i pisca Konstantina VII. Porfirogeneta kao naseljeni grad Ormos. Vrm je naziv za župu i glavno naselje u župi. U 12. vijeku Vrm se pominje kao župa. Zajedno sa širim područjem Trebinja, Konavala i Dračevice, Vrm ulazi u sastav srednjovjekovne bosanske države početkom 1377. u doba Tvrtka I. Kotromanića. Glavna tvrđava u Vrmu je Klobuk, koja je pripadala rodu Kosače.

Kategorija:Župe u srednjovjekovnoj Bosni‎
Kremenjače

**Kremenjače** su izraz za oružje koje se aktiviralo pomoću kremena ili nekog drugog minerala (npr. pirit). Do tada se koristio mehanizam za opaljivanje na fitilj ili luntna sprava.
mini|Kremenjača iz 18. vijeka

Prve kremanjače datiraju s početka 16. vijeka pojavom musketa koje su imale mehanizam za opaljivanje na kolo ili kotačić. Najvažniji dio tog mehanizma bio je čelični kotačić uzduž i poprijeko nazubljen. Vojnik je imao posebni ključ kojim je navijao lančić oko osovine kotačića i time zapne oprugu kotačića. Pri okidanju opruga se oslobodi, lančić zavrti kotačić a u kokotu stegnuti komad kremena ili nekog drugog minerala stvara iskru.
Ovo je bio revolucionaran izum u ono vrijeme što ne znači da je mehanizam na fitilj odmah sišao s pozornice. U Kini i Japanu zbog skupoće mehanizma na kotačić luntna sprava se proizvodila sve do 1875

Sistem paljenja kremenjača je mehanizam za kremen za kojeg većina misli da je i prvi Mehanizam na kremen, što je pogrešno.
Pojavljuje se na početku 17. vijek a i koristi se skoro sve do polovine 19 vijeka. Premda neki izvori tvrde da se sličan sistem pojavio još 1620. godine pod imenom "francuska sprava na kremen" te da ju je pronašao Martin Le Bourgeoys.
Ustrojstvo mehanizma na kremen je znatno jednostavnije i jeftinije.
U čeljusti kokota pričvršćen je zašiljeni komad kremena ili pirita. Kokot pokreće opruga, on snažno udara u hrapavu metalnu pločicu-pero.
Nastale iskrice padaju na barut naprašen  tavici i vatra kroz otvor u cijevi pali glavno barutno punjenje.
Poslije se razvilo više varijanti paljenja na kremen i to u 4 osnovna tipa Španski, Holandski, Švedski i Francuski.

## Reference 
## Vanjski linkovi 
Kategorija:Vatreno oružje
Kategorija:Francuski izumi
Divov hljeb

mini|desno

***Divov hljeb*** (izdat 1930.) je tragični roman Agathe Christie, koji je napisala pod pseudonimom Mary Westmacott.

Vještije od negativnih junaka svojih detektivskih romana, Agatha Christie je uspjela od čitačke publike sakriti tragove svog literarnog zločina. Kada je 1930. godine objavila svoj prvi roman pod pseudonimom niko nije znao o kome se radi, a i godinama kasnije svega tri ili četiri osobe znale su da je ona pisala i ljubavne romane. Od javnosti je tu tajnu uspjevala kriti punih petnaest godina i prva tri romana su izašla obavijena velom tajne i pitanja: "Ko je zapravo Mary Westmacott?". Čak je i svoj život i pisanje uspjevala obaviti velom misterije. 

Sjajni ljubavni romani potpisani imenom misteriozne Mary Westmacott koji su naišli na odličan prijem kako kod publike, tako i kod kritike, izašli su, zapravo ispod pera Agathe Christie. Ista književna imaginacija koja je smišljala najneobičnija ubistva i vodila nas kroz zapetljane labirinte mračnih ljudskih poriva umijela je i da iznudi i podjednako uzbudljive tvorevine o onoj drugoj, svjetlijoj strani čovjekove prirode, o njegovim istančanim emocionalnim stopama, o dramama, što prethode iz treperavog odnosa među spolovima. 

Ovo je jedan od šest sjajnih ljubavnih romana, koje je Agatha Christie, pod imenom Mary Westmacott, napisala u najboljoj tradiciji engleske proze ove vrste.

## Radnja 
Vernon Deyre je osjećajan i briljantan muzičar, čak i genije, ali pri tome plača visoku cijenu svog talenta, posebno kada je u pitanju njegova porodica, a naročito dvije žene u njegovom životu. Djetinstvo je proveo prilično voljen i zaštićen, u sigurnom okrilju doma, nepripremljen za surovu stvarnost koja ga očekuje kasnije u životu i dok stvara remek djelo svog života, donosi kritičnu odluku ne znajući koliko će ga to koštati... 

Kategorija:Djela Mary Westmacott
Nedovršeni portret

***Nedovršeni portret*** (izdat 1934.) je polu-autobiografski ljubavni roman Agathe Christie. To je njen drugi roman potpisan pod imenom Mary Westmacott.

Sjajni ljubavni romani potpisani imenom misteriozne Mary Westmacott koji su naišli na odličan prijem kako kod publike, tako i kod kritike, izašli su, zapravo ispod pera Agathe Christie. Ista književna imaginacija koja je smišljala najneobičnija ubistva i vodila nas kroz zapetljane labirinte mračnih ljudskih poriva umijela je i da iznudi i podjednako uzbudljive tvorevine o onoj drugoj, svjetlijoj strani čovjekove prirode, o njegovim istančanim emocionalnim stopama, o dramama, što prethode iz treperavog odnosa među spolovima.

Ovo je jedan od šest sjajnih ljubavnih romana, koje je Agatha Christie, pod imenom Mary Westmacott, napisala u najboljoj tradiciji engleske proze ove vrste.

## Radnja 
Larraby ima osjećaj da je zarobljena u životu sa troje ljudi koje smatra najdražim - majkom, mužem i kćerkom i na granici je samoubistva. Onda, jedne noći na egzotičnom ostrvu upoznaje Larrabya, uspješnog slikara, portretistu i tokom te noći u dugom razgovoru otkriva da se plaši da sebi pruži drugu šansu za sreću sa nekim drugim i da još uvijek nije dovoljno hrabra da se suoči sama sa sobom. Može li Larraby pomoći Celii da se izbori sa prošlošću?...

Kategorija:Djela Mary Westmacott
Odsutan u proljeće

***Odsutan u proljeće*** (izdat 1944.) je ljubavni roman Agathe Christie, treći od šest romana napisan pod pseudonimom Agathe Christie.

Sjajni ljubavni romani potpisani imenom misteriozne Mary Westmacott koji su naišli na odličan prijem kako kod publike, tako i kod kritike, izašli su, zapravo ispod pera Agathe Christie. Ista književna imaginacija koja je smišljala najneobičnija ubistva i vodila nas kroz zapetljane labirinte mračnih ljudskih poriva umijela je i da iznudi i podjednako uzbudljive tvorevine o onoj drugoj, svjetlijoj strani čovjekove prirode, o njegovim istančanim emocionalnim stopama, o dramama, što prethode iz treperavog odnosa među spolovima.

Ovo je jedan od šest sjajnih ljubavnih romana, koje je Agatha Christie, pod imenom Mary Westmacott, napisala u najboljoj tradiciji engleske proze ove vrste.

## Radnja 
Vrativši se kući iz posjete svojoj kćerki u Iraku, Joan iznenada otkriva da se osjeća usamljeno i skučeno u zabaćenoj kući. Ta iznenadna samoća primorava Joan da podvuće crtu i da se prvi put u životu suoči sa pravom istinom o sebi. Vrativši se u mislima godinama unazad, Joan doživljava bolno iskustvo ponovo ispitujući svoje stavove, odnose sa ljudima i postupke, i postaje prilično uznemirena osobom koju otkriva.

Kategorija:Djela Mary Westmacott
Ruža i tisovina

***Ruža i tisovina*** (izdat 1948.) je tragični roman spisateljice Mary Westmacott (Agatha Christie). Četvrta od šest drama koje je Christie pisala pod pseudonimom Mary Westmacott.

Sjajni ljubavni romani potpisani imenom misteriozne Mary Westmacott koji su naišli na odličan prijem kako kod publike, tako i kod kritike, izašli su, zapravo ispod pera Agathe Christie. Ista književna imaginacija koja je smišljala najneobičnija ubistva i vodila nas kroz zapetljane labirinte mračnih ljudskih poriva umijela je i da iznudi i podjednako uzbudljive tvorevine o onoj drugoj, svjetlijoj strani čovjekove prirode, o njegovim istančanim emocionalnim stopama, o dramama, što prethode iz treperavog odnosa među spolovima.

Ovo je jedan od šest sjajnih ljubavnih romana, koje je Agatha Christie, pod imenom Mary Westmacott, napisala u najboljoj tradiciji engleske proze ove vrste.

## Radnja 
Hugh Norreys iz svoje kočije promatra Johna Gabriela kako se kandiduje za parlament. Hughov invalidski status ohrabruje njegove goste da mu se povjere i iskažu osjećaje. Hugh je mistificiran od strane Gabriela, malog ružnog čovjeka, koji je unatoč tome atraktivan ženama. Također je intrigiran od Isabele, mlade lijepe damo iz dvorca u blizini. Na kraju Hugh i cijelo mjesto njegova stanovanja ostaju šokirani kada John nakon izbora bježi sa Isabelom i daje otkaz na novodobivenom mjestu u parlamentu.

Kategorija:Djela Mary Westmacott
Segregacija

**Segregacija** (lat. segregare - razlučiti, rastaviti) je razdvajanje ljudi na osnovu različitih kriterija koji se u pravilu kose sa načelima ljudskih prava i sloboda.

## Vrste segregacije 
Razdvajanje može biti na osnovu raznih kriterija: rasnih, etničkih, nacionalnih, vjerskih, spolnih.

Postoje dva glavna oblika segregacije:
* stvarna (de facto) segregacija
* pravna segregacija

### Pravna segregacija 
Pravna segregacija je ona segregacija koja je ugrađena u ustavnopravni poredak ojačana kaznenim mjerama, a sprovode je društvene institucije, uključujući i škole.

### Stvarna segregacija 
Stvarna segregacija je ona segregacija koju susrećemo svakodnevno u našim životima, a predstavlja izraz nesnošljivosti između ljudi, a koja se najčešće temelji na predrasudama.

## Važniji događaji vezani uz ukidanje segregacije 
* 1948, predsjednik Sjedinjenih Američkih Država Harry Truman naredio je desegregaciju  vojske Sjedinjenih američkih država;
* 17. maja 1954. godine, Vrhovni sud Sjedinjenih Država donio je odluku kojom je rasna segregacija u državnim školama proglašena neustavnom.

## Također pogledajte 
* Dvije škole pod jednim krovom

## Vanjski linkovi 
* Saopštenje za javnost helsinškog komiteta za ljudska prava o segregaciji u BiH


Kategorija:Pravo
Kategorija:Politika
Toma arhiđakon

**Toma arhiđakon** (1200-1268), hroničar splitske crkve.

Toma je rođen u Splitu oko 1200. u plemićkoj porodici. U Splitu je završio niže školovanje, a više školovanje je nastavio u Italiji . Studirao je pravo u Bolonji. Bio je općinski bilježnik i klerik u Splitu 1227., kanonik stolne crkve i zaređen za podđakona 1228., pa arhiđakon (prvi đakon, zastupnik biskupa) 1230.

Toma je bio učen teolog, kanonist i pravnik bolonjske škole, asket i svećenik uzornoga života. Tokom svećeničkog rada borio se protiv prakse da ugarski kraljevi daju investituru splitskom nadbiskupu. Umro je 8. maja 1268.

U Tominoj zaostavštini pronađen je rukopis pod naslovom Incipit historia Salonitanorum pontificum atque Spalatensium /*Počinje historija salonskih i splitskih biskupa*/, koji se čuva u arhivu Splitskog kaptola. U nauci je poznat kao Codex Spalatensis. Rukopis je objavio Ivan Lucić u Amsterdamu 1666. pod nazivom Historia Salonitana pod kojim se prepoznaje u naučnoj literaturi do današnjih dana.

Kategorija:Historija Hrvatske
Kategorija:Izvori za historiju srednjovjekovne Bosne